નવી દિલ્હી: જમ્મુ કાશ્મીરમાં પાકિસ્તાન તરફથી સતત ફાયરિંગ થઇ રહ્યું છે. મંગળવારે ફાયરિંગમાં અત્યાર સુધી 3 વ્યક્તિના મોત નિપજ્યાં છે, જ્યારે 8 લોકો ઘાયલ થઇ ગયા છે. મરનારમાં એક છોકરી અને બે છોકરાનો સમાવેશ થાય છે. રામગઢના સાંબા સેક્ટરમાં થયેલા ફાયરિંગમાં આ લોકોના મૃત્યુ થયા છે. બીએસએફ ફાયરિંગનો જવાબ આપી રહી છે. ઇન્ટરનેશનલ બોર્ડર પર સવારે 6.30 વાગ્યાથી ફાયરિંગ શરૂ થઇ ગયું છે. બીજી તરફ અરનિયામાં પાકિસ્તાન તરફથી થઇ રહેલા ફાયરિંગમાં 4 લોકોને ઇજા પહોંચી છે.